รัฐบาลไทย-ข่าวทำเนียบรัฐบาล-มหาดไทยให้ทุกจังหวัดแจ้ง อบต. เทศบาล ส่งเสริมและสนับสนุนกิจกรรมพัฒนาเด็กและเยาวชนโดยจัดตั้งสภาเด็กและเยาวชนในพื้นที่
วันอาทิตย์ที่ 3 กันยายน 2560
มหาดไทยให้ทุกจังหวัดแจ้ง อบต. เทศบาล ส่งเสริมและสนับสนุนกิจกรรมพัฒนาเด็กและเยาวชนโดยจัดตั้งสภาเด็กและเยาวชนในพื้นที่
มหาดไทยให้ทุกจังหวัดแจ้ง อบต. เทศบาล ส่งเสริมและสนับสนุนกิจกรรมพัฒนาเด็กและเยาวชนโดยจัดตั้งสภาเด็กและเยาวชนในพื้นที่
วันนี้ (2 ก.ย. 60) ที่กระทรวงมหาดไทยนายชยพล ธิติศักดิ์ รองปลัดกระทรวงมหาดไทย ในฐานะโฆษกกระทรวงมหาดไทยเปิดเผยว่า ตามที่พลเอก ประยุทธ์ จันทร์โอชา นายกรัฐมนตรีได้กล่าวในรายการ “ศาสตร์พระราชา สู่การพัฒนาอย่างยั่งยืน” เมื่อวันที่ 1 ก.ย. 2560 ให้ความสําคัญกับการพัฒนาเด็กและเยาวชนที่เปรียบเสมือนกับ “การปลูกต้นไม้” ที่ต้องเพาะเมล็ดพันธุ์ประชาธิปไตยในจิตใจของเด็กและเยาวชนอย่างเป็นระบบ ซึ่งรัฐบาลได้ผลักดันพระราชบัญญัติส่งเสริมการพัฒนาเด็กและเยาวชน ฉบับที่ 2 พ.ศ. 2560 ที่กําหนดให้มี “สภาเด็กและเยาวชน” ในทุกระดับตั้งแต่ระดับตําบล เทศบาล อําเภอ จังหวัด ถึงระดับชาติ เพื่อเปิดโอกาสให้เด็กและเยาวชนได้มีส่วนร่วมในการกําหนดแนวทางและเสนอแนะในการพัฒนาประเทศ
เพื่อให้การดําเนินการจัดตั้งสภาเด็กและเยาวชนเป็นไปตามพระราชบัญญัติส่งเสริมการพัฒนาเด็กและเยาวชนแห่งชาติ พ.ศ. 2550 และที่แก้ไขเพิ่มเติม ฉบับที่ 2 พ.ศ. 2560 และมติของคณะกรรมการส่งเสริมการพัฒนาเด็กและเยาวชนแห่งชาติ เมื่อวันพุธที่ 26 กรกฎาคม 2560 กระทรวงมหาดไทยโดยกรมส่งเสริมการปกครองท้องถิ่นได้แจ้งทุกจังหวัดสั่งการองค์กรปกครองส่วนท้องถิ่นส่งเสริมและสนับสนุนกิจกรรมการพัฒนาเด็กและเยาวชนตามพระราชบัญญัติส่งเสริมการพัฒนาเด็กและเยาวชนแห่งชาติฯ โดยให้ดําเนินการดังนี้
1. กําหนดให้มีสภาเด็กและเยาวชนในแต่ละระดับ โดยดําเนินการคัดเลือกคณะบริหารสภาเด็กและเยาวชนตําบล และสภาเด็กและเยาวชนเทศบาล ในวันเสาร์ที่ 9 กันยายน 2560 เว้นแต่มีเหตุอันสมควรที่ไม่สามารถจัดให้มีการคัดเลือกได้ ให้ดําเนินการคัดเลือกคณะบริหารภายใน 5 วัน นับแต่วันที่ส่วนกลางกําหนด จากนั้นให้ดําเนินการคัดเลือกคณะบริหารสภาเด็กและเยาวชนอําเภอ ในวันเสาร์ที่ 23 กันยายน 2560 และสภาเด็กและเยาวชนจังหวัด ในวันเสาร์ที่ 4 พฤศจิกายน 2560
2. ให้องค์การบริหารส่วนตําบลและเทศบาลประชาสัมพันธ์ให้เด็กและเยาวชนที่มีชื่อในทะเบียนบ้าน (ทร.14) ของแต่ละพื้นที่เข้าร่วมประชุม และคัดเลือกคณะบริหารสภาเด็กและเยาวชนตําบลและคณะบริหารสภาเด็กและเยาวชนเทศบาล ในวันเสาร์ที่ 9 กันยายน 2560
3. ให้องค์การบริหารส่วนตําบลและเทศบาลสนับสนุนให้เด็กและเยาวชนที่เป็นคณะบริหารสภาเด็กและเยาวชนตําบล และสภาเด็กและเยาวชนเทศบาล เข้าร่วมการคัดเลือกคณะบริหารสภาเด็กและเยาวชนอําเภอ ในวันเสาร์ที่ 23 กันยายน 2560 และคณะบริหารสภาเด็กและเยาวชนจังหวัด ในวันเสาร์ที่ 4 พฤศจิกายน 2560
4. ให้องค์การบริหารส่วนตําบลและเทศบาลสนับสนุนการดําเนินกิจกรรมของสภาเด็กและเยาวชนตําบล สภาเด็กและเยาวชนเทศบาล สภาเด็กและเยาวชนอําเภอ และสภาเด็กและเยาวชนจังหวัด
5. ให้องค์การบริหารส่วนตําบลและเทศบาลจัดทําแผนพัฒนาเด็กและเยาวชนในระดับท้องถิ่นให้สอดคล้องกับแผนพัฒนาเด็กและเยาวชนแห่งชาติ และพิจารณางบประมาณรายจ่ายประจําปีงบประมาณพ. ศ. 2560 สําหรับการจัดให้มีสภาเด็กและเยาวชนตําบล และสภาเด็กและเยาวชนเทศบาล รวมทั้งงบประมาณเพื่อการพัฒนาเด็กและเยาวชนที่อยู่ในพื้นที่ความรับผิดชอบ โดยคํานึงถึงหลักการและแนวทางการมีส่วนร่วมของประชาชนและประชาคมในท้องถิ่น ด้วยการตั้งงบประมาณรายจ่ายเพื่อเป็นค่าใช้จ่ายขององค์กรปกครองส่วนท้องถิ่นในการพัฒนาเด็กและเยาวชนที่อยู่ในพื้นที่รับผิดชอบเท่าที่จําเป็นและประหยัด เกิดประโยชน์สูงสุดต่อเด็กและเยาวชนในท้องถิ่น ทั้งนี้ การใช้จ่ายงบประมาณให้เป็นไปตามกฎหมาย ระเบียบ และหนังสือสั่งการที่องค์กรปกครองส่วนท้องถิ่นถือปฏิบัติ
รองปลัดกระทรวงมหาดไทยกล่าวเพิ่มเติมว่า กระทรวงมหาดไทย ขอเชิญชวนเด็กและเยาวชนไทยทุกคน เข้าร่วมการประชุมสภาเด็กและเยาวชนตําบล และสภาเด็กและเยาวชนเทศบาล ตามวันดังกล่าว ณ สถานที่ที่องค์การบริหารส่วนตําบล หรือเทศบาลกําหนด เพื่อเป็นส่วนหนึ่งในการร่วมพัฒนาสังคมไทยและเป็นกลไกหนึ่งที่มีความเชื่อมโยงและความสําคัญในการพัฒนาประเทศ ซึ่งพลังเด็กและเยาวชนเป็นพลังอันบริสุทธิ์ที่มิใช่เป็นเพียงอนาคตของชาติ แต่เป็นปัจจุบันของชาติที่จะทําให้ประเทศชาติเกิดความมั่นคง มั่งคั่ง และยั่งยืน.
ครั้งที่ 126/2560